কাস্পিয়ান সাগর ও ককেশাস পর্বতমালার ঠিক মাঝখানে দেবেন্ত শহরের অবস্থান। না, এমনিতে আপনার কাছে আর দশটা শহরের মতোই মনে হতে পারে দেবেন্তকে। প্রতিটি শহরের নিজস্ব কিছু বিখ্যাত স্থান, স্থাপত্য ও ঐতিহ্য থাকে। ঠিক তেমনটি দেবেন্তেরও আছে। তবে এই ইতিহাস আর ঐতিহ্য অনেককাল আগের। প্রায় পাঁচ হাজার বছরের পুরনো। রাশিয়ার সর্বদক্ষিণে অবস্থিত, দাগিস্তানের দ্বিতীয় গুরুত্বপূর্ণ এই শহরের কপালে জুটেছে রাশিয়ার সবচেয়ে পুরনো শহরের তকমা। এটি রাশিয়ার সর্বদক্ষিণের শহরও বটে।